b'\n_START_ARTICLE_\nOrdanja\n_START_SECTION_\nZemljopisni polo\xc5\xbeaj\n_START_PARAGRAPH_\nOrdanja se nalazi na 97 metara nadmorske visine. Naselje se sastoji od dvije ulice me\xc4\x91usobno odvojene. Ve\xc4\x87a ulica 30. svibnja nalazi se na cesti \xc5\xbdC 4237 Ko\xc5\xa1ka - Andrijevac, a druga ne\xc5\xa1to manja Dalmatinska ulica nalazi se na cesti \xc5\xbdC 4080 Ko\xc5\xa1ka- Lug Suboti\xc4\x8dki. Dio naselja u Dalmatinskoj ulici zbog stanovni\xc5\xa1tva koje je doselilo iz unutra\xc5\xa1njosti Dalmacije prozvan je Dalmatinska Ordanja. Pripadaju\xc4\x87i po\xc5\xa1tanski broj je 31224 Ko\xc5\xa1ka ,telefonski pozivni broj 031 i registarska plo\xc4\x8dica vozila NA (Na\xc5\xa1ice).\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika 1857.-2011. _NEWLINE__NEWLINE_Prema rezultatima Popisa stanovni\xc5\xa1tva iz 2011 godine u Ordanji je \xc5\xbeivjelo 162 stanovnika u 51 ku\xc4\x87anstvu.\n_START_SECTION_\n\xc5\xa0port\n_START_PARAGRAPH_\nSredinom 80-tih godina pro\xc5\xa1log stolje\xc4\x87a u Ordanji je djelovao Nogometni klub Croatia. Nogometno igrali\xc5\xa1te je bilo na kraju Dalmatinske ulice a klub se natjecao u sklopu op\xc4\x87inske nogometne lige Nogometnog saveza Na\xc5\xa1ice. Klub je uga\xc5\xa1en prije Domovinskog rata.'